Mosonmagyaróvár környékén 100 métert látni a ködben - Vizesek az utak, 5 fok is lehet - videó | Időjárás | Győr-Moson-Sopron - kisalfold.hu
Időjárás > Mosonmagyaróvár környékén 100 métert látni a ködben - Vizesek az utak, 5 fok is lehet - videó
2018.01.23. 06:45
Ön mit tapasztal? Küldjön havas képet: tudosito@kisalfold.hu
Szerda - 6.45 - A gyorsforgalmú utak, a fő- és mellékutak burkolata túlnyomórészt sónedves-nedves, keleten néhol száraz. A látási viszonyok általában jók, északnyugaton párás-ködös az idő,
Mosonmagyaróvár térségében a köd miatt 100 m alá csökkent a látótávolság - közölte az útinform.
Délen és nyugaton változóan felhős időre számíthatunk több-kevesebb napsütéssel. Az ország többi részén általában sok lesz a felhő, inkább csak rövid napos időszakok lehetnek, az Északi-középhegység térségében pedig nagyrészt borult marad az ég, helyenként tartósabban megmaradhat a köd, és főként arrafelé néhol gyenge hóesés is előfordulhat. A délire forduló szél többfelé megélénkül.
A legmagasabb nappali hőmérséklet többnyire 1 és 6 fok között várható, de délnyugaton egy-két fokkal enyhébb, északkeleten hidegebb valószínű. Estére -2 és +5 fok közé csökken a hőmérséklet.
15.00 - Az ország nagy részén csapadékmentes az időjárás, de a Dunántúlon Ajka környékéről hószállingózást jelentettek, Győr környékén havaseső esik, Lébény, Pápa, Keszthely, Marcali és Nagyatád térségéből pedig szemerkélő esőről érkeztek jelentések.
A gyorsforgalmú utak, a fő- és mellékutak egyre inkább szárazak vagy felszáradóban vannak. A Dunántúl nyugati területein, illetve az Északi-középhegységben az utak jellemzően nedvesek, néhol vizesek.
12.40 - Útinform: Az ország nagy részén csapadékmentes az időjárás. A Dunántúl északi felén Veszprém és Csorna térségében esik a hó, Győr és Lébény környékéről pedig hószállingózás jelentettek. Fertőszentmiklóson és Keszthelyen szemerkél az eső.
A gyorsforgalmú utak, a fő- és mellékutak a kiszórt olvasztóanyagok hatására többnyire nedvesek, néhol vizesek, elszórtan szárazak. A látási viszonyok mindenütt megfelelőek csak Csorna és Keszthely térségében okoz a párás a levegő némi látótávolság csökkenést - olvasható a tájékoztatóban.
12.20 - Lecsúszott hótakaró Sopronban
Ma délelőtt láttam ezt az autót borító hótakarót, ami egy kicsit lecsúszott és meggyűrődött - írta szerkesztőségünknek Hulman István Sopronból.
Fotó: Hulman István
10.35 - Ha kinézünk a szerkesztőség ablakán, mi is látjuk, hogy nagy pelyhekben hull a hó Győrben, az Időkép azt mutatja, ez többfelé így van:
Az Útinform szerint a gyorsforgalmú utak, a fő és mellékutak a kiszórt olvasztóanyagok hatására többnyire nedvesek, néhol vizesek, elszórtan szárazak.
A látási viszonyok mindenütt megfelelőek csak Csorna térségében okoz a párás a levegő némi látótávolság csökkenést.
Havazik Győrben. Fotó: Olvasó
7.15 - Az útinform legfrissebb beszámolója szerint a Dunántúlon Vas, Zala és Baranya megye kivételével szinte mindenütt, a Duna-Tisza közén sokfelé, továbbá Nógrád és Heves megyében sőt már Putnok és Sarkad térségében is szállingózik a hó. Fonyód, Balatonvilágos, Tamási, Szentendre, Dunakeszi, Gödöllő és Makó tájékán esik a hó, de nem marad meg az utakon.
Fertőszentmiklós és Csorna környékén a hószállingózást havas eső váltotta fel.
A gyorsforgalmú utak, a fő és mellékutak többnyire a kiszórt olvasztóanyagok hatására nedvesek, néhol vizesek, elszórtan szárazak. A látási viszonyok jók csak Mosonmagyaróvár és Gyomaendrőd térségében párás a levegő.
7.00 - Az útinform tájékoztatása szerint Győr-Moson-Sopron megyében, a Bakonyban, Veszprém, Komárom és Sárbogárd környékén, a somogyi dombok között szállingózik a hó, Ajka közelében havazik, Fertőszentmiklósnál havas eső, Körmendnél eső esik.
Pest megye északi és déli területén, továbbá Nógrád megyében, a Mátrában valamint Kiskörös környékéről szintén hószállingózást jeleztek. Az M6-os autópálya Dunaújvárosi, az M7-es autópálya Fonyódi szakaszán eső esik.
A gyorsforgalmú utak, a fő és mellékutak többnyire sónedvesek, néhol vizesek, elszórtan szárazak vagy felszáradóban vannak. A látási viszonyok kielégítőek, kivéve Debrecen tájékát, ahol ködfoltok alakultak ki.
6.45 - Kapuvár és Győr között havazik - írta olvasónk kedden reggel 6 órakor. A beszámoló szerint a 85-ös főút és az M85 is gyorsforgalmi vizes, latyakos.
Hétfőn este havazott Sopronban - Fotó >>
Győr-Moson-Sopron időjárás közlekedés Olvasóink küldték téli időjárás
A magasabb fekvő helyeken 20 centiméter körüli hóréteg alakult ki: Kékestetőn 26 centiméteres… Tovább olvasom